                      højesterets kendelse
                        afsagt mandag den 22. oktober 2012
sag 234/2012
fagligt fælles forbund som mandatar for a
(advokat jesper schäfer munk)
mod
henry nielsen
(selv)
i tidligere instanser er afsagt kendelse af fogedretten i viborg den 8. december 2011 og af
vestre landsrets 10. afdeling den 9. marts 2012. procesbevillingsnævnet har den 18. juni
2012 meddelt tilladelse til, at landsrettens kendelse indbringes for højesteret.
i påkendelsen har deltaget tre dommere: poul søgaard, jytte scharling og jens peter
christensen.
påstande
kærende, fagligt fælles forbund som mandatar for a, har nedlagt påstand om, at fagligt
fælles forbunds begæring af 6. juni 2011 skal fremmes.
indkærede, henry nielsen, har nedlagt påstand om stadfæstelse af vestre landsrets kendelse.
supplerende sagsfremstilling
spørgsmålet i sagen er, om et forlig indgået mellem fagligt fælles forbund på vegne af a og
dansk erhverv arbejdsgiver på vegne af henry nielsen er bindende for henry nielsen og
dermed kan tvangsfuldbyrdes ved fogedretten.
                                                - 2 -
som sagen foreligger oplyst, har den ansættelsesretlige tvist mellem a og henry nielsen givet
anledning til to forlig.
ved det første forlig af 27. maj 2010 blev det aftalt, at henry nielsen skulle betale 8.000 kr.
til fagligt fælles forbund. det er oplyst, at det første forlig angik selve opsigelsen af a. det
er ubestridt under sagen, at dette beløb er betalt. af forligsteksten fremgår, at ”sagen
forhandles til fuld og endelig afgørelse vedr. opsigelse af a”.
ved det andet forlig af 15. april 2011 blev det bestemt, at henry nielsen inden 14 dage skulle
betale 10.000 kr. til fagligt fælles forbund. det er oplyst, at det andet forlig angik et spørgs-
mål om anciennitetstillæg. det fremgår af forliget, at fagligt fælles forbund samtidig hævede
en ved arbejdsretten verserende sag. det fremgår endvidere af forligsteksten, at dette forlig
blev indgået ”til fuld og endelig afgørelse af ethvert mellemværende mellem parterne”.
fagligt fælles forbund har for vestre landsret fremlagt dansk erhverv arbejdsgivers ved-
tægter. fagligt fælles forbund har for højesteret endvidere fremlagt turistvognmændenes
arbejdsgiverforenings vedtægter. af sidstnævnte fremgår af vedtægternes § 16, at ethvert
medlem har pligt til at overholde de pågældende vedtægter og bestemmelser i enhver hen-
seende, herunder specielt: at overholde de af turistvognmændenes arbejdsgiverforening,
dansk erhverv arbejdsgiver og dansk arbejdsgiverforening indgåede kollektive overens-
komster og at overholde de aftaler og afgørelser, der måtte blive truffet af turistvognmænde-
nes arbejdsgiverforenings, dansk erhverv arbejdsgivers og dansk arbejdsgiverforenings
repræsentanter ved fagretlig behandling af opståede uoverensstemmelser.
anbringender
fagligt fælles forbund har anført, at det af dansk erhverv arbejdsgiver indgåede forlig af
15. april 2011 er bindende for henry nielsen, da det fremgår af vedtægterne for turistvogn-
mændenes arbejdsgiverforening, at foreningens medlemmer har pligt til at overholde de af-
taler og afgørelser, der måtte blive truffet af foreningens repræsentanter ved fagretlig behand-
ling af opståede uoverensstemmelser.
                                               - 3 -
det samme resultat følger desuden af princippet om organisationsfuldmagten, selv hvis det
ikke udtrykkeligt havde fremgået af organisationens vedtægter.
henry nielsen har anført, at det af dansk erhverv arbejdsgiver indgåede forlig af 15. april
2011 ikke er bindende for ham, da det første forlig af 27. maj 2010 blev indgået til fuld og
endelig afgørelse af ethvert mellemværende mellem parterne.
henry nielsen har endvidere anført, at dansk erhverv arbejdsgiver ikke havde fuldmagt til at
kunne binde ham ved det indgåede forlig af 15. april 2011.
højesterets begrundelse og resultat
det fremgår af ordlyden af forligsteksten til det første forlig af 27. maj 2010, at forliget vedrø-
rer opsigelsen af a. dette forlig må på det foreliggende grundlag forstås som begrænset til at
angå tvisten vedrørende netop opsigelsen af a.
det kan som ubestridt lægges til grund, at henry nielsen på tidspunktet for indgåelsen af for-
liget af 15. april 2011 var medlem enten direkte af dansk erhverv arbejdsgiver eller af tu-
ristvognmændenes arbejdsgiverforening, der som brancheorganisation er medlem af dansk
erhverv arbejdsgiver. som følge af medlemskabet repræsenterede dansk erhverv arbejdsgi-
ver henry nielsen under den sag for arbejdsretten om anciennitetstillæg, der blev afsluttet
ved forliget af 15. april 2011. det følger af det fast antagne kollektivarbejdsretlige princip om
arbejdsgiver- og lønmodtagerorganisationernes organisationsfuldmagt, at henry nielsen er
bundet af det forlig med fagligt fælles forbund, som på hans vegne blev indgået af dansk
erhverv arbejdsgiver.
højesteret tager herefter fagligt fælles forbunds påstand til følge, således at landsrettens
kendelse ophæves, og sagen hjemvises til fogedretten til fremme af forbundets begæring.
                                       thi bestemmes:
landsrettens kendelse ophæves, og sagen hjemvises til fogedretten til fremme af fagligt
fælles forbunds begæring.
                                             - 4 -
kæreafgiften for landsret og højesteret tilbagebetales til fagligt fælles forbund.
ingen af parterne skal betale sagsomkostninger til den anden part for fogedret, landsret eller
højesteret.
